ai4bharat/Pralekha huggingface dataset:
நிதி அமைச்சகம்
“அனைத்தையும் உள்ளடக்கிய திட்டங்களுக்கான புதுமைப் படைப்பு இந்தியா” திட்டத்திற்கு உலக வங்கியுடன் 12.5 கோடி அமெரிக்க டாலர் கடன் ஒப்பந்தத்தில் இந்தியா கையெழுத்திட்டது
அனைத்தையும் உள்ளடக்கிய திட்டங்களுக்கான புதுமைப் படைப்பு இந்தியா” திட்டத்திற்கு உலக வங்கியுடன் 12.5 கோடி அமெரிக்க டாலர் சர்வதேச அரசியலமைப்பு மற்றும் மேம்பாட்டு வங்கி கடன் ஒப்பந்தத்தில் இந்தியா கையெழுத்திட்டது. புதுதில்லியில் 2018 ஏப்ரல் 24-ஆம் தேதி இந்த ஒப்பந்தம் கையெழுத்திடப்பட்டது. மத்திய அரசின் சார்பில் பொருளாதார விவகாரங்கள் துறை இணைச் செயலாளர் திரு.சமீர் குமார் காரே இந்த ஒப்பந்தத்தில் கையெழுத்திட்டார். உலக வங்கி  பொறுப்பு இயக்குநர் திரு.ஹிஷாம் அப்டோ உலக வங்கியின் சார்பில் இந்த ஒப்பந்தத்தில் கையெழுத்திட்டார்.
உள்நாட்டுப் புதுமைப் படைப்பை வளர்ப்பது, உள்ளூர் உற்பத்தி மேம்பாட்டை ஆதரித்தது, முக்கியமான திறன்கள் மற்றும் அடிப்படை வசதி இடைவெளியை இணைத்து வர்த்தகமயமாக்கலை முடுக்கிவிடுவது போன்றவை இந்தத் திட்டத்தின் நோக்கங்களாகும். இந்தியாவில் அனைத்தையும் உள்ளடக்கிய மேம்பாடு மற்றும் போட்டியிடும் திறன் உயர்வு ஆகியவற்றுக்கான புதுமை ஆரோக்கியப் பராமரிப்பு பொருட்களைப் குறைந்த செலவில் உற்பத்தி செய்ய இந்தத் திட்டம் உதவும். பொதுத் துறை, தனியார் துறை, கல்வி நிறுவனங்கள் ஆகியவற்றின் இடையே கூட்டமைப்புகள் ஏற்படுவதை இந்தத் திட்டம் ஆதரிக்கும். இந்தியாவில் புதுமையான உயிரி மருந்துகள் மேம்பாடு மற்றும் மருத்துவக் கருவிகள் தொழில் ஆகியவற்றில் சந்தை முயற்சி தோல்விகளால் ஏற்பட்டுள்ள குறைபாடுகளை நிறைவு செய்வதும் திட்டத்தின் நோக்கமாகும்.
இந்தத் திட்டத்தின் முக்கிய அம்சங்கள் வருமாறு:
- புதுமையான சுற்றுச்சூழல் அமைப்புகளைச் சந்தைப்படுத்துவதற்கு உரிய முன்னோடித் திட்டத்தை வலுப்படுத்துதல்.
- குறிப்பிட்ட உற்பத்திப்பொருட்களைச் சந்தைப்படுத்துதல் நடைமுறைக்கான முன்னோடித் திட்டத்தை முடுக்கிவிடுதல்.
- திட்ட மேலாண்மை மற்றும் கண்காணிப்பு மற்றும் மதிப்பீடு.
“அனைத்தையும் உள்ளடக்கிய திட்டங்களுக்கான புதுமைப் படைப்பு இந்தியா” திட்டம் 2023 ஜூன் 30-ஆம் தேதி நிறைவு பெறுகிறது.
(Visitor Counter : 138
கலாசாரத்துறை அமைச்சகம்
பிரதமரின் நினைவுப் பரிசுகள்: பவானி தேவியின் வாளை மின் ஏலத்தின் மூலம் பெறுவதற்கு ஓர் வாய்ப்பு
அண்மையில் நிறைவடைந்த டோக்கியோ ஒலிம்பிக் போட்டிகள் 2020-ல் கலந்து கொண்ட முதல் இந்திய வாள்வீச்சு வீராங்கனையான பவானி தேவி பயன்படுத்திய வாள், pmmementos.gov.in என்ற இணையதளத்தில் மின் ஏலத்தில் இடம்பெற்றுள்ளது. ஒலிம்பிக் போட்டிகளில் பங்கேற்ற வீரர்களுக்கு கடந்த சில வாரங்களுக்கு முன்பு பிரதமர் திரு நரேந்திர மோடி ஏற்பாடு செய்திருந்த பாராட்டு விழாவின்போது இதே வாளை பவானி தேவி, பிரதமருக்குப் பரிசாக அளித்தார். பிரதமருக்கு வழங்கப்பட்ட பரிசுகள் மற்றும் நினைவுப் பொருட்களின் மின் ஏலத்தில் இந்த வாளும் இடம்பெற்றுள்ளது.
இதற்கு முன்பு கடந்த 2019-ஆம் ஆண்டு இதே போன்ற ஏலம் நடைபெற்றது. அதன் மூலம் அரசுக்குக் கிடைத்த ரூ. 15.13 கோடி முழுவதும் பிரதமர் திரு நரேந்திர மோடியின் வழிகாட்டுதலின் கீழ் கங்கை நதியின் தூய்மை பணிக்காக நமாமி கங்கை திட்டத்திற்கு வழங்கப்பட்டது. இந்த ஆண்டும் ஏலத்தின் மூலம் கிடைக்கும் தொகை நமாமி கங்கை திட்டத்திற்கு அளிக்கப்படும்.
டோக்கியோ ஒலிம்பிக்ஸில் தமது முதல் போட்டியில் வெற்றி பெற்று பவானி தேவி வரலாற்றில் இடம் பெற்றார். எந்த ஒரு இந்திய வாள் வீச்சு வீராங்கனையும் இத்தகைய நிலை வரை செல்லாததால் இது மிகப்பெரும் சாதனையாக அமைந்தது. பதக்கத்திற்கான அடுத்த போட்டியில் அவர் வெற்றி பெறாவிட்டாலும், இந்தியாவின் நம்பிக்கை மற்றும் எழுச்சியை அதிகரிப்பதற்கு இதுவே போதுமானதாக இருந்தது.
தமிழகத்தைச் சேர்ந்த சடலவாடா ஆனந்த சுந்தரராமன் பவானி தேவி, கடந்த 2003-ஆம் ஆண்டு விளையாட்டில் தீவிரமாக ஈடுபட்டபோது வாள்வீச்சில் அவருக்கு ஆர்வம் இல்லை. பள்ளி விளையாட்டுகளில் கலந்து கொள்ள அவர் முடிவு செய்தபோது வாள் வீச்சை தேர்வு செய்ய நேர்ந்தது. புதுவிதமான விளையாட்டில் தம்மை ஈடுபடுத்திக்கொண்டு அதில் பயிற்சி பெற்றார்.
நாட்டின் பெருமைமிகு வரலாற்று சிறப்புமிக்க இந்த வாள் உங்களுக்கு உரியதாகலாம். இந்த வாளைப் பெறுவதற்கு 2021 செப்டம்பர் 17 முதல் அக்டோபர் 7 வரை நடைபெறும் மின் ஏலத்தில் கலந்து கொள்ளுங்கள்.
சிறப்பு சேவைகள் மற்றும் கட்டுரைகள்
பெண்களுக்கு எதிரான பாகுபாடுகளைத் தடுப்பதை வலியுறுத்தி பல்வேறு நிகழ்வுகள் புதுச்சேரி பல்கலைக்கழகத்தில் நடத்தப்பட்டன
புதுச்சேரிபல் கலைக்கழகத்தில் பெண்களுக்கு எதிரான பாகுபாடுகளைத் தடுப்பதை வலியுறுத்தி பல்வேறு நிகழ்வுகள் நடத்தப்பட்டன.
பாலியல் துன்புறுத்தல் தடுப்புக் குழுவின் தலைவி பேராசிரியர் மாலா பிகாதியோ முறைப்படி வரவேற்புரை வழங்கினார். அவர் தனது உரையில் பாலின நிலைப்பாடு மற்றும் பெண்கள் மற்றும் சிறுமிகளுக்கு எதிரான பாகுபாட்டைத் தடுக்க மக்களுக்கு விழிப்புணர்வை ஏற்படுத்த வேண்டியதன் அவசியம் குறித்து பேசினார். உரிமைகள் வழங்கப்படுகின்றன, ஆனால் சமூகம் அச்சுறுத்தலை உருவாக்குகிறது மற்றும் ஒரு பெண் புதியதுறைகளில் நுழைய விரும்பும் போது உண்மையில் பாகுபாடுகாட்டுவதாக அவர் கூறினார்.
மாண்புமிகு துணை வேந்தர், பேராசிரியர் குர்மீத்சிங், தலைமையுரையாற்றினார், அதில் அவர் குடும்பத்தில் நிகழும் அதிருப்பதி நிலைமைகளை மற்றும் இன்றளவும் தொடரும் பாலின வேறுபாடுகள் குறித்து வெளிப்படுத்தினார். வீட்டில் உள்ள பெண்களை மரியாதையுடன் நடத்த வேண்டியதன் அவசியத்தை வலியுறுத்திய பேராசிரியர் சிங், தண்டிக்கசட்டங்கள் இருந்தும் வரதட்சணை கொடுமை இன்னும் எப்படி இருக்கிறது என்பதையும் வினவினார். வரதட்சணைக் கொடுமைக்கு எதிராக இளையதலை முறையினர் உறுதிமொழி எடுக்கவேண்டும் என்று அவர் வலியுறுத்தினார். பேராசிரியர் சிங் விழா ஏற்பாட்டாளர்களைப் பாராட்டினார், மேலும் இதுபோன்ற பயிலரங்குகள் மற்றும் குழுவிவாதங்கள் நாம் இன்னும் மோசமான நிலையில் இருக்கிறோம் என்பதை நமக்கு நினைவூட்டுவதாக கூறினார்.
தலைமை விருந்தினராக டாக்டர்.வித்யாராம் குமார், வரதட்சணை தடை ஆலோசனை வாரியத்தின் தலைவர், புதுச்சேரி அரசுதனது தொடக்க உரையில், கொரோனா தொற்றின் போது பெண்கள் மற்றும் குழந்தைகளுக்கு எதிரான துன்புறுத்தல்கள் மற்றும் வன்கொடுமைகளின் அதிகரிப்பு குறித்து விரிவாகக் கூறினார், மேலும் பெண்கள் மற்றும் குழந்தைகள் தங்கள் சொந்த வீடுகளில் அகதிகளைப் போல வாழ்கின்ற நிலைமைக்குதள்ளப்பட்டன என்று கூறினார். விழிப்புணர்வை ஏற்படுத்த வேண்டியதன் அவசியத்தையும், பெண்கள் தங்களுக்கு எதிராக ஏற்படும் எந்தமீறல்களையும் குரல் கொடுத்து புகார் செய்ய ஊக்குவிக்க வேண்டும் என்றும் அவர் வலியுறுத்தினார். இந்த நிகழ்ச்சி பங்கேற்பாளர்களிடம் “குரலற்றவர்களின் குரலாக இருக்க வேண்டும்” என்று டாக்டர் வித்யாவேண்டு கோள்விடுத்தார். மாணவியர் பிரதிநிதிசெல்விலட்சுமி நன்றியுரை வழங்கினார்.
இதனை தொடர்ந்து பல்கலைக்கழகத்தின் சட்டப்பள்ளியின் உதவிப் பேராசிரியர் டாக்டர்.குர்மிந்தர்கவுர், பணியிடத்தில் பெண்களுக்கு ஏற்படும் பாலியல் துன்புறுத்தல் சட்டம் குறித்த பேசினார். தொடர்ந்து பெண்களுக்கு எதிரானவன் கொடுமை ஒழிப்பு குழுவிவாதம் நடைபெற்றது. குழுநிபுணர்களாக திருமதி.சிதாராநாயர்கெர்டெஸ் - வெளி உறுப்பினர், பாலியல் வன்கொடுமை தடுப்புக் குழு; டாக்டர் வித்யாராம்குமார், வரதட்சணை தடை ஆலோசனை வாரியத்தின் தலைவர்; திரு.N.சந்தோஷ், சப்இன்ஸ்பெக்டர்ஆஃப்போலீஸ் - சைபர் கிரைம் பிரிவு, புதுச்சேரி; சமூகப் பணித்துறை பேராசிரியர்.R.நளினி மற்றும் டாக்டர் தனுஜா மும்மிடி கலந்து கொண்டனர்.
பெண்கள் மற்றும் சிறுமிகளுக்கு எதிரானவன் கொடுமைகளைத் தடுக்கவும் செய்தியைப் பரப்பவும் தெருநாடகங்களும் ஏற்பாடு செய்யப்பட்டன.
பெண்களுக்கு எதிரானவன் முறையை முடிவுக்குக் கொண்டு வருவதற்கான வழிகளை முன்னிலைப் படுத்த அமைப்பாளர்கள் சுவரொட்டிகளை விநியோகித்தனர், அவைபல்கலைக்கழகத்தின் அனைத்து துறைகளிலும் மற்றும் நிர்வாகத்தின் பல்வேறு பிரிவுகளிலும் விநியோகிக்கப்பட்டு ஒட்டப்பட்டன.
இந்நிகழ்ச்சிக்கான ஏற்பாடுகளை பல்கலைக்கழகத்தின் பாலியல் வன்கொடுமை தடுப்புக் குழு செய்திருந்தனர்.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
தூய்மைப் பணியாளர்கள் பாதுகாப்பு சவால் : 243 நகரங்களில் திரு ஹர்தீப் சிங் புரி துவக்கி வைத்தார்
கழிவுநீர் தொட்டிக்குள் எந்த ஒரு மனிதரும் இறங்கத் தேவையில்லை என்னும் நிலையை உருவாக்க இந்திய அரசு உறுதி பூண்டுள்ளதாக மத்திய வீட்டுவசதி மற்றும் நகர்ப்புற விவகாரங்கள்துறை இணை அமைச்சர்  திரு ஹர்தீப் சிங் புரி இன்று கூறினார்.
பொது சுகாதாரத்துக்கான தவிர்க்க முடியாத தேவை இல்லாத பட்சத்தில், எந்த ஒரு நபரும் கழிவுநீர் தொட்டிக்குள் இறங்கத் தேவையில்லை என்பதிலும், சுகாதாரப் பணியாளர்களின் பாதுகாப்புக்குத் தேவையான அனைத்து நடவடிக்கைகளும் எடுக்கப்பட வேண்டும் என்பதிலும் அரசு உறுதியாக உள்ளதாக அவர் தெரிவித்தார்.
தூய்மைப் பணியாளர்கள் பாதுகாப்பு சவாலை 243 நகரங்களில் தொடங்கி வைத்த அமைச்சர் இவ்வாறு கூறினார். காணொலி மூலம் நடைபெற்ற இந்த நிகழ்ச்சியில், தலைமை செயலாளர்கள், மாநில திட்ட இயக்குநர்கள், மாநிலங்கள்/யூனியன் பிரதேசங்களின் மூத்த அதிகாரிகள் பங்கேற்றனர்.
உலக கழிப்பறை தினத்தன்று தொடங்கப்பட்டுள்ள இந்த சவால், கழிவுநீர் தொட்டிகளை பாதுகாப்பற்ற முறையில் சுத்தப்படுத்துவதை தடுத்து, இயந்திரங்கள் மூலம் அவற்றை தூய்மைப்படுத்துவதை ஊக்கப்படுத்துகிறது.
நிகழ்ச்சியில் பேசிய அமைச்சர், தூய்மைப் பணியாளர்களின் பாதுகாப்பையும், கண்ணியத்தையும்தான், பிரதமர் திரு நரேந்திர மோடி, தூய்மை இந்தியா இயக்கத்தின்  மைய நோக்கமாக வைத்துள்ளதாகத் தெரிவித்தார்.
இன்று தொடங்கப்பட்டுள்ள சவாலின் முடிவுகள், 2021-ஆம் ஆண்டு மே மாதத்தில், நகரங்களில்கள ஆய்வு செய்த பின்னர், அந்த ஆண்டின் சுதந்திர தினத்தின் போது
வெளியிடப்படும்.
மேலும் விவரங்களுக்கு, இந்த ஆங்கில செய்திக் குறிப்பைப் படிக்கவும்
https://www.pib.gov.in/PressReleasePage.aspx?PRID=1674015
வடகிழக்குப் பகுதி வளர்ச்சி அமைச்சகம்
இந்திய அரசின் வடகிழக்கு பிராந்திய வளர்ச்சி அமைச்சகத்தின் கீழ் பன்றி வளர்ப்பு மதிப்பு சங்கிலியை நிறுவுதல்.
வடகிழக்கு கவுன்சில் மற்றும் வடகிழக்கு பிராந்திய வளர்ச்சி அமைச்சகத்தின் கீழ் இயங்கும் என்ஈஆர்சிஆர்எம்எஸ், மணிப்பூரின் இம்பால் கிழக்கு, இம்பால் மேற்கு, தௌபால் மற்றும் பிஷ்ணுபூர் மாவட்டங்களில் பன்றி வளர்ப்பு மதிப்பு சங்கிலியை நிறுவியுள்ளன.
வெளியிடப்பட்ட முதல் தவணை நிதியில், ஒரு பன்றி வளர்ப்பு மையம் மற்றும் 15 பன்றி கொழுப்பூட்டுதல் மையங்கள் மணிப்பூரின் இம்பால் கிழக்கு மற்றும் இம்பால் மேற்கு மாவட்டங்களில், ஷில்லாங் மற்றும் கிராம, நகர்ப்புற மேம்பாட்டுக்கான நல்லெண்ண குழு மூலம் செயல்படுத்தப்பட்டு வருகின்றன.
பன்றி வளர்ப்பு மேலாண்மை குறித்து இரண்டு நாள் பயிற்சி என்ஈஆர்சிஆர்எம்எஸ், ஷில்லாங் மற்றும் ஜிஜிஆர்யுடி, இம்பால் மேற்கு ஆகியவற்றால் நடத்தப்பட்டது. நிகழ்ச்சியில் மொத்தம் 25 பயனாளிகள் கலந்து கொண்டனர்.
பன்றி வளர்ப்பைத் தூண்டும் வகையில் உணவு மற்றும் நோய் மேலாண்மை பற்றிய முழுமையான அறிவை வழங்குவது பயிற்சியின் முக்கிய நோக்கம் ஆகும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1786024
பிரதமர் அலுவலகம்
புதிய கண்டுபிடிப்புகள், புதிய மாற்றங்களை பின்பற்றும் மருத்துவர்களுக்கு பிரதமர் பாராட்டு
மருத்துவ உலகில் புதிய கண்டுபிடிப்புகளில் முன்னிலையிலும், புதிய மாற்றங்களை பின்பற்றுவதிலும் ஆர்வத்துடன் உள்ள மருத்துவர்களுக்கு பிரதமர் திரு நரேந்திர மோடி பாராட்டு தெரிவித்துள்ளார்.
புவனேஸ்வர் எய்ம்ஸ் மருத்துவமனையில் நோயாளி ஒருவருக்கு நான்கு முனை மூட்டு மாற்று அறுவை சிகிச்சை வெற்றிகரமாக மேற்கொள்ளப்பட்டது. ஒடிசாவில் இது முதல் முறையாகவும், உலகளவில் இரண்டாவது முறையாக இது நிகழ்ந்துள்ளது.
புவனேஸ்வர் எய்ம்சின் ட்விட்டர் பதிவுக்கு பிரதமர் அளித்துள்ள பதிலில் கூறியிருப்பதாவது:-
“புத்தாக்கத்தில் எப்போதும் முன்னணியில் இருக்கும் நமது மருத்துவர்கள், மருத்துவ உலகின் புதிய மாற்றங்களையும் பின்பற்றுகின்றனர். அவர்களுக்கு பாராட்டுக்கள். அவர்களது மகத்தான சாதனை நம்மை பெருமை அடைய வைக்கிறது.”
அறிவியல் மற்றும் தொழில்நுட்பத்துறை
பூஞ்சை மூலக்கூறில் உருவான லாகேஸ் என்ற நொதி சாய கழிவுகளை சிதைக்கும் திறன் கொண்டுள்ளது
பூஞ்சைகளினால் உருவாக்கப்பட்ட லாக்கேஸ் என்ற நொதி, ஜவுளித்துறையில் ஆடைகளுக்கு சாயமேற்றிய பிறகு நீர் நிலைகளில் திறந்து விடப்படும் அபாயமான சாயக்கழிவுகளின் மூலக்கூறுகளை சிதைக்கும் திறன் கொண்டதாக கண்டறியப்பட்டுள்ளது. இது சாயக்கழிவுகளை இயற்கையான முறையில் சுத்திகரிக்க உதவுவதால், சுற்றுச்சூழல் மாசுபாட்டை குறைக்க உதவும் எனவும் தெரிவிக்கப்பட்டுள்ளது.
கொல்கத்தாவைச் சேர்ந்த பேராசிரியர் ரஞ்சித் பிஸ்வாஸ் மற்றும் டாக்டர். சுமன் சக்ரவர்த்தி ஆகியோர் இணைந்து இதற்கான சோதனையை மேற்கொண்டுள்ளனர். புற ஊதாக்கதிர் ஸ்பெக்ட்ரோஸ்கோபி மற்றும் கணினி உருவகப்படுத்துதல்களை இணைத்து, பல கரிம சாய மூலக்கூறுகள் லாக்கேஸ் நொதி மூலம் சிதைக்கப்படலாம் என்பதை அவர்கள் நிரூபித்துள்ளனர். பூஞ்சைகளின் குழுவால் உருவாக்கப்பட்ட லாக்கேஸ், இரண்டு வெவ்வேறு ஆக்சிஜனேற்ற நிலைகளில் 4 தாமிர அணுக்களைக் கொண்டுள்ளது. ரெடாக்ஸ் எதிர்வினைகள் மூலம் மூலக்கூறுகளை சிதைப்பதோடு, தண்ணீர் மற்றும் கார்பன், நைட்ரஜன் மற்றும் கந்தகத்தின் குறைவான வீரியம் கொண்ட ஆக்சைடுகளை மட்டும் உருவாக்குகிறது.
------
AD/CH/KPG
(Visitor Counter : 99
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 102.4 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 102.4  கோடிக்கும் மேற்பட்ட தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 10.78  கோடிக்கும் மேற்பட்ட தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1765010
உணவுப் பதப்படுத்துதல் தொழிற்சாலைகள் அமைச்சகம்
உணவு பதப்படுத்துதல் துறையில் வேலைவாய்ப்பு
உணவு பதப்படுத்துதல் என்பது நாட்டின் முக்கிய வேலைவாய்ப்பு மிகுந்த தொழில்களில் ஒன்றாகும். உணவு பதப்படுத்துதல் துறை உட்பட பதிவு செய்யப்பட்ட உற்பத்தித் துறைக்கான தரவு, தொழில்துறையின் வருடாந்திர ஆய்வு மூலம் புள்ளியியல் மற்றும் திட்ட அமலாக்கத்துறை அமைச்சகத்தால் வெளியிடப்படுகிறது. 2018-19ஆம் ஆண்டுக்கான தொழில்துறையின் வருடாந்திர கணக்கெடுப்பின்படி, பதிவு செய்யப்பட்ட உற்பத்தித் துறையில் ஈடுபட்டுள்ள மொத்த நபர்களில் உணவு பதப்படுத்துதல் துறை 11.22% பங்களித்துள்ளது. 2016-17-ல் 18.53 லட்சம் பேரும், 2017-18ல் 19.33 லட்சம் பேரும், 2018-19ல் 20.05 லட்சம் பேரும் வேலைவாய்ப்பை பெற்றுள்ளனர்.
மக்களவையில் இன்று மத்திய உணவு பதப்படுத்துதல் தொழில் துறை இணையமைச்சர் திரு பிரகலாத் சிங் பட்டேல் எழுத்து மூலம் அளித்த பதிலில் இதனைத் தெரிவித்துள்ளார்.
குறு சிறு மற்றும் நடுத்தர தொழில் துறை அமைச்சகம்
பிரதமரின் வேலைவாய்ப்பு உருவாக்கும் திட்டத்தின் கீழ் நிதி விடுவிப்பு
மத்திய குறு, சிறு மற்றும் நடுத்தர நிறுவனங்கள் துறை அமைச்சகம், காதி மற்றும் கிராமத்தொழில்கள் ஆணையம் வாயிலாக, பிரதமரின் வேலைவாய்ப்பு உருவாக்கும் திட்டத்தின் கீழ்  வேளாண் அல்லாத துறைகளில் குறு நிறுவனங்களை உருவாக்க உதவி வேலைவாய்ப்பை ஏற்படுத்த நடவடிக்கை மேற்கொண்டுள்ளது.
2008-09 நிதியாண்டு முதல் தற்போது வரை 8.34 லட்சம் நிறுவனங்களுக்கு, பிரதமரின் வேலைவாய்ப்பு உருவாக்கும் திட்டத்தின் கீழ், ரூ.20,643 கோடி திட்ட மானியமாக வழங்கப்பட்டுள்ளது. மாநில அரசுகள் மற்றும் யூனியன் பிரதேசங்களில் பிஎம்இஜிபி திட்டத்தின் கீழ். வழங்கப்பட்ட மானியங்கள், பட்டியலிடப்பட்டுள்ளது. 2019-20ஆம் நிதியாண்டில் தமிழகத்தில், 5,172 திட்டங்களுக்கு ரூ.12,347 லட்சம் மானியமாக வழங்கப்பட்டுள்ளது. இதன் மூலம் 41,376 வேலைவாய்ப்புகள் ஏற்படுத்தப்பட்டுள்ளன. இதே போல் 2020-21-ஆம் நிதியாண்டில் 5,188 திட்டங்களுக்கு ரூ.13,881 லட்சம் மானியமாக வழங்கப்பட்டுள்ளது. இதன் மூலம் 41,504 வேலைவாய்ப்புகள் ஏற்படுத்தப்பட்டுள்ளன. 2021-22-ஆம் நிதியாண்டில் தமிழகத்தில், 5,972 திட்டங்களுக்கு ரூ.16,445 லட்சம் மானியமாக வழங்கப்பட்டுள்ளது. இதன் மூலம் 47,776 வேலைவாய்ப்புகள் ஏற்படுத்தப்பட்டுள்ளன.
2022-23ஆம் நிதியாண்டில்  தமிழகத்தில், 3,404 திட்டங்களுக்கு ரூ.9,961 லட்சம் மானியமாக வழங்கப்பட்டுள்ளது. இதன் மூலம் 27,232 வேலைவாய்ப்புகள் ஏற்படுத்தப்பட்டுள்ளன. மேலும் தேனீ இயக்கம் சார்பில், தேனீ சேகரிப்பு பெட்டிகள் வழங்கப்படுவதுடன், விவசாயிகள், பழங்குடியினர் மற்றும் கிராமப்புற இளைஞர்களுக்கு தேனீ வளர்ப்பு குறித்த பயிற்சிகளும் அளிக்கப்படுகிறது.
மாநிலங்களவையில் இன்று எழுப்பப்பட்ட கேள்விக்கு குறு, சிறு மற்றும் நடுத்தர நிறுவனங்கள் துறை இணை அமைச்சர் திரு பானு பிரதாப் சிங் வர்மா எழுத்து மூலம் அளித்த பதிலில் இதனைத் தெரிவித்துள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1884737
தொலைதொடர்பு மற்றும் தகவல் தொழில்நுட்ப அமைச்சகம்
கடவுச்சீட்டு சட்டத்தின் 50 ஆண்டு நிறைவை நினைவு கூறும் முகமாக அஞ்சல் தலை வெளியிடப்பட்டது
கடவுச்சீட்டுச் சேவைத்திட்டம்  இந்தியாவில் கடவுச்சீட்டு வழங்கல் வெற்றிகரமாக பொதுதுறை தனியார்துறை ஒத்துழைப்பு  உறுதி செய்த முறையில் நடந்து வருவதால் இது வரலாற்றுச் சிறப்புமிக்க நிகழ்வாகும் என்று மத்திய தகவல் தொடர்புதுறை அமைச்சர் திரு மனோஜ் சின்கா குறிப்பிட்டார். குடிமக்கள் சேவை வழங்கும் முழுச்செயல்முறையும் திட்டமிட்டு தரப்படுத்தப்பட்டு எந்திரமய மாக்கப்பட்டு இரகசியமாக செயல்படுத்தப்பட்டிருக்கிறது. கடவுச்சீட்டு சட்டத்தின் 50 ஆண்டு நிறைவை நினைவூட்டும் அஞ்சல் தலையை வெளியிட்டு, சேவைகள் நாடு தழுவிய ஒருங்கிணைந்து செயலாற்றும் பின்னல் போன்ற சூழலில் எல்லா கடவுச்சீட்டு வழங்கும் அதிகாரிகளையும் சுமார் 91 கடவுச்சீட்டுச் சேவை கேந்திரங்களையும் ஒருங்கிணைப்பதோடு வெளியில் உள்ள இச்சேவையோடு தொடர்புடைய குடியேற்றம், காவல், இந்திய அஞ்சல், இந்திய பாதுகாப்பு, பத்திரிக்கை, தூதரகங்கள்/ அயல்நாட்டிலுள்ள தூதர்அலுவலங்கள் ஆகிய அனைத்து துறைகளையும் ஒருங்கிணைத்து வழங்கப்படுகின்றன என்றும் அவர் சொன்னார்.
24 ஜூன் 1967 இந்தியாவில் கடவுச்சீட்டு வழங்கும் வரலாற்றில் ஒரு முக்கியமான மைல்கல்லாகும் ஏனெனில் இந்நாளில் தான் இந்திய குடியரசுத்தலைவர் கடவுச்சீட்டுச் சட்டம் 1967 க்கு ஒப்புதல் அளித்தார் என்றும் திரு சின்கா குறிப்பிட்டார். கடவுச்சீட்டு சட்டம் கடவுச்சீட்டு மற்றும் பிரயாண ஆவணங்கள் மற்றும் இந்திய குடிமக்கள் இந்தியாவிலிருந்து வெளியே போவதை ஒழுங்குபடுத்தவும் ஒரு வலிமையான சட்டத்துக்கு உட்பட்ட அமைப்பை வழங்கியது.
பெரிய அளவில் கடவுச்சீட்டு சேவையை நமது குடிமக்களுக்கு விரிவுபடுத்தி வழங்கும் பொருட்டு மற்றும் விரிவான பகுதிக்கு சேவையை அளிப்பதற்காகவும் வெளியுறவுத்துறை அமைச்சகமும் மற்றும் அஞ்சல் துறையும்  இணைந்து நாட்டில் உள்ள தலைமை அஞ்சல் அலுவகங்களை அஞ்சல் அலுவலக கடவுச்சீட்டு சேவை கேந்திரமாக  நாட்டுக் குடிமக்களுக்கு கடவுச்சீட்டு சார்ந்த சேவைகளை அளிக்க இருப்பதாக அமைச்சர் குற்றிப்பிட்டார். வெளிஉறவுத்துறை அமைச்சகமும் அஞ்சல் துறையும் இணைந்து நடத்தவிருக்கும் சோதனைத்திட்டங்கள் ஜனவரி 25, 2017ல் கர்னாடகாவிலுள்ள மைசூருவிலும் குஜராத்திலுள்ள தாகோட் என்ற இடத்திலும் தொடங்கப்பட்டன. விண்ணப்பதாரர்கள் இணையத்தின் இயக்கக் கட்டுப்பாட்டில் உள்ள கடவுச்சீட்டு தளத்தின் மூலமாக சந்திப்பு திட்டத்தை வகுத்துக்கொண்டு பின்னர் குறிப்பிட்ட அ அலு சே கே வந்து முன்னர் க சே கே கடவுச்சீட்டு வழங்கப்படுவற்கு முன்னே கடவுச்சீட்டு வழங்கப்பட செய்யும் முறைகளை செய்துவிடலாம் என்றும் திரு சின்கா கூறினார்.
235 அ அலு க சே கே இரண்டு க ட்டமாக அமைப்பதற்கு முடிவெடுக்கப்பட்டிருக்கிறது -- -- 86 முதல் கட்டத்திலும் மற்றும் 149 இரண்டாம் கட்டத்திலும் அமைய உள்ளன. முதல் கட்டத்தைச்சார்ந்த 52 அ அலு க சே கேந்திரங்கள் செயற்படுத்தப்பட்டுள்ளன.
(Visitor Counter : 67
இளைஞர் நலன் மற்றும் விளையாட்டு அமைச்சகம்
20 வயதுக்குட்பட்டோர் உலக தடகள சாம்பியன்ஷிப் போட்டியில் பங்கேற்ற வீரர்களுடன் மத்திய அமைச்சர் திரு அனுராக் சிங் தாக்கூர் கலந்துரையாடல்
20 வயதுக்குட்பட்டோர் உலக தடகள சாம்பியன்ஷிப் போட்டி 2021-ல் பதக்கங்கள் வென்ற மற்றும் பங்கு பெற்ற இந்திய தடகள வீரர்களுடன் மத்திய இளைஞர் விவகாரங்கள் மற்றும் விளையாட்டுத்துறை அமைச்சர் திரு அனுராக் சிங் தாக்கூர் புது தில்லியில் இன்று கலந்துரையாடினார்.
கென்யா நாட்டின் நைரோபியில் கடந்த ஆகஸ்ட் 18 முதல் 22-ஆம் தேதி வரை நடைபெற்ற போட்டிகளில் 2 வெள்ளி உட்பட 3 பதக்கங்களை இந்தியா வென்றது. நீளம் தாண்டுதல் போட்டியின் பயிற்சியாளர் ராபர்ட் பாபி ஜார்ஜ், அஞ்சு பாபி ஜார்ஜ், கமால் அலி கான், இந்திய விளையாட்டு ஆணையகத்தின் தலைமை இயக்குநர் ஆகியோரும் இந்த நிகழ்வில் கலந்துக் கொண்டனர்.
உலக சாம்பியன்ஷிப் போட்டியில் பதக்கம் வென்ற வீரர்களுக்கு வாழ்த்து தெரிவித்த அமைச்சர் திரு அனுராக் தாக்கூர், “நாம் அனைவரும் பெருமை கொள்வதற்கான மிகப்பெரிய தருணம், இது” என்று கூறினார். ஆசிய விளையாட்டு, காமன்வெல்த் விளையாட்டு மற்றும் ஒலிம்பிக் போட்டிகள் போன்ற எதிர்கால சர்வதேச போட்டிகளிலும் இளம் வீரர்கள் தடம் பதிப்பார்கள் என்று அவர் நம்பிக்கை தெரிவித்தார். கொவிட் பெருந்தொற்றுக்கு இடையேயும் சிறப்பான ஆட்டத்தை வீரர்கள் வெளிப்படுத்தியதை சுட்டிக்காட்டி அமைச்சர் பாராட்டினார்.
விளையாட்டின் பல்வேறு பிரிவுகளில் இந்தியா சிறந்து விளங்குவதாகவும், இளம் வீரர்களின் வளர்ச்சியில் அரசு அதிக கவனம் செலுத்தி வருவதாகவும் கூறிய அமைச்சர், சர்வதேசப் போட்டிகளில் சிறப்பாக விளையாடுவதற்கு ஏற்ற வசதிகள் மற்றும் மிகச் சிறந்த பயிற்சியை வீரர்களுக்கு வழங்குவதில் அரசு உறுதிபூண்டிருப்பதாகத் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1748824
----
(
குடியரசுத் தலைவர் செயலகம்
திரிபுராவில், கல்வித் துறையை வலுப்படுத்துவதற்கான பல்வேறு திட்டங்களுக்கு குடியரசுத் தலைவர் அடிக்கல் நாட்டினார்
திரிபுரா மாநில நீதித்துறை அகாதெமியை இன்று  திறந்து வைத்த குடியரசுத் தலைவர் திருமதி.திரௌபதி முர்மு, அகர்தலாவின் நரசிங்கரில் திரிபுரா தேசிய சட்டப் பல்கலைக் கழகத்துக்கு அடிக்கல் நாட்டினார்.
மேலும், ரவீந்திர சதபர்ஷிகி பவனில் இருந்து மெய்நிகர் காட்சி வாயிலாக, அகர்தலாவில் கட்டப்பட்டுள்ள சட்டமன்ற உறுப்பினர் விடுதியை திறந்து வைத்த குடியரசுத் தலைவர் மகாராஜா பிரேந்திர கிஷோர் மாணிக்யா அருங்காட்சியகம், கலாச்சார மையம், சாலைகள், அகர்தலா இந்திய தகவல் தொழில்நுட்ப நிறுவனத்துக்கான நிரந்தர வளாகம், பள்ளிகள், கல்லூரிகள் சாலைகள் உள்ளிட்ட திரிபுரா அரசின் பல்வேறு வளர்ச்சித் திட்டங்களுக்கு அடிக்கல் நாட்டி, தொடங்கி வைத்தார்.
ரவீந்திர சதபர்ஷிகி பவனில் நடைபெற்ற கூட்டத்தில் உரையாற்றிய குடியரசுத் தலைவர், இன்று தொடங்கி வைக்கப்பட்டுள்ள திட்டங்கள் திரிபுராவின் கல்வி, நீதித்துறை மற்றம் சட்டமன்றத்தை வலுப்படுத்துவது மட்டுமின்றி மாநிலத்தின் வளமான கலாச்சாரத்தை உயர்த்தும் என்று தெரிவித்தார்.
திரிபுராவில் உள்ள தேசிய சட்டப் பல்கலைக் கழகத்துக்கு அடிக்கல் நாட்டுவதில் தான் மிகவும் மகிழ்ச்சியடைவதாக அவர் குறிப்பிட்டார். சட்ட கல்வித் துறையில் தேசிய சட்டப் பல்கலைக் கழகம் கடந்த முப்பதாண்டுகளாக குறிப்பிடத்தக்க பங்களிப்பை செய்து வருவதாக கூறினார். இன்று பொருளாதார வளர்ச்சியுடன், வழக்கறிஞர் பணியும் பல்வேறு பரிமாணங்களில் வளர்ச்சி அடைந்துள்ளது. திரிபுரா தேசிய சட்டப் பல்கலைக் கழகம் வடகிழக்குப் பகுதியில் மட்டுமல்லாமல், நாடு முழுவதும் சட்டக் கல்விக்கான முக்கிய மையமாக உருவெடுக்கும் என்று குடியரசுத் தலைவர் தெரிவித்தார்.
உலகம் முழுவதுமுள்ள தகவல் தொழில் நுட்பத் துறையில் இந்திய இளைஞர்கள் தனித்துவமான அடையாளத்தை ஏற்படுத்தியுள்ளனர் என்று குடியரசுத் தலைவர் கூறினார். அகர்தலாவின் இந்திய தகவல் தொழில்நுட்ப நிறுவனத்தின் நிரந்தர வளாகம் தகவல் தொழில்நுட்பத் துறையில் ஒரு புதிய அளவுகோலாக அமையும் என்றும் அவர் நம்பிக்கை தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1867179
குடியரசுத் தலைவர் செயலகம்
ஸ்ரீ குரு ரவிதாஸ் விஸ்வ மகாபீட ராஷ்ட்ரிய ஆதிவேஷன்-2021 நிகழ்ச்சியில் குடியரசுத் தலைவர் உரையாற்றினார்
சாது ரவிதாஸ் போன்ற தலைசிறந்த ஞானிகள் ஒட்டுமொத்த மனித சமூகத்திற்கும் உரியவர்கள் என்று குடியரசுத் தலைவர் திரு. ராம் நாத் கோவிந்த் தெரிவித்துள்ளார்.
புது தில்லியில் இன்று  நடைபெற்ற ஸ்ரீ குரு ரவிதாஸ் விஸ்வ மகாபீட ராஷ்ட்ரிய ஆதிவேஷன்-2021 என்ற நிகழ்ச்சியில் கலந்துகொண்டு உரையாற்றுகையில் அவர் இதனைத் தெரிவித்தார்.
குரு ரவிதாஸ் ஒரு குறிப்பிட்ட சமுதாயம், இனம் மற்றும் பகுதியில் பிறந்திருந்தாலும் அவரைப் போன்ற ஞானிகள் இதுபோன்ற எல்லைகளைக் கடந்து உயர்ந்து நிற்கிறார்கள் என்றும், இவர்கள் எந்த ஒரு ஜாதி, இனம், அல்லது பகுதிக்கும் சொந்தமல்ல என்றும் குடியரசுத் தலைவர் கூறினார்.
இவர்களின் வழியைப் பின்பற்றி பொதுமக்களும் தங்களது எண்ணங்களையும், கண்ணோட்டத்தையும் மாற்றிக்கொள்ளவேண்டும் என்றும் அவர் கேட்டுக் கொண்டார்.
குரு ரவிதாஸின் தத்துவங்களும் சமூக நீதி, சமத்துவம், சகோதரத்துவம் போன்ற மாண்புகள் நமது அரசியலமைப்புச் சட்டத்தில் இடம் பெற்றிருப்பதாகவும், குரு ரவிதாஸின் மாண்புகளை அடிப்படையாகக் கொண்டே அரசியலமைப்பு கொள்கைகளை டாக்டர் பி ஆர் அம்பேத்கார் வடிவமைத்திருப்பதாகவும் திரு. ராம் நாத் கோவிந்த் குறிப்பிட்டார்.
இதுபோன்ற நிகழ்ச்சிகளில் அனைத்துப் பிரிவுகளை சேர்ந்த மக்கள் பங்கேற்பதற்கு நடவடிக்கைகள் மேற்கொள்ளப்பட வேண்டும் என்றும், இது போன்ற முயற்சிகள் நாட்டில் சமூக சமத்துவத்தையும், ஒற்றுமையையும் வலுப்படுத்த உதவிகரமாக இருக்கும் என்றும் அவர் வலியுறுத்தினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1699746
(Visitor Counter : 141
சாலைப் போக்குவரத்து மற்றும் நெடுஞ்சாலைத்துறை அமைச்சகம்
தேசிய நெடுஞ்சாலைகளில் வேகத்தடைகளை அகற்ற சிறப்பு நடவடிக்கை
தேசிய நெடுஞ்சாலைகளில் அனைத்து வகையான வேகத்தடைகளையும் அகற்றுவதற்கான சிறப்பு நடவடிக்கை தொடங்கப்பட்டுள்ளது. நெடுஞ்சாலைகளில், குறிப்பாக சுங்கச்சாவடி பகுதிகளில் எவ்வித தடையுமற்ற போக்குவரத்தை உறுதி செய்வதன் தேவை கருதி இந்த நடவடிக்கை எடுக்கப்பட்டுள்ளது. அனைத்து சுங்கச்சாவடிகளிலும் ஃபாஸ்டாக் முறை அமல்படுத்தப்பட்டுள்ளதை அடுத்தும், அனைத்து ரொக்க வசூல் சுங்க தடங்கள் ஃபாஸ்டாக் தடங்களாக மாற்றப்பட்டுள்ளதை அடுத்தும் அனைத்து சுங்கச்சாவடி பகுதிகளில் உள்ள வேகத்தடைகளை உடனடியாக அகற்ற நடவடிக்கை எடுக்கப்படுகிறது.
தேசிய நெடுஞ்சாலைகள் அதிவேகப் போக்குவரத்து எவ்வித இடையூறுமின்றி நடைபெறுவதற்காக அமைக்கப்பட்டவை என்பதைக் கருத்தில் கொண்டு, தேசிய நெடுஞ்சாலை ஆணையம் தனது கட்டுப்பாட்டில் உள்ள நெடுஞ்சாலைகளில் வேகத்தடைகளை அகற்றும் நடவடிக்கையை மேற்கொண்டுள்ளது.
இதனையடுத்து நேரம், பணம் ஆகியவை மிச்சப்படுத்தப்படுவதுடன், வாகனப் போக்குவரத்து குறிப்பாக ஆம்புலன்ஸ், வயது முதிந்தவர்கள், உடல்நலம் குன்றியவர்கள், தேசிய நெடுஞ்சாலைகளில் செல்வதற்கான போக்குவரத்து ஆகியவற்றுக்கு காலதமதமற்ற சொகுசான பயணம் அமைகிறது. இதனையடுத்து போக்குவரத்து எரிபொருள் விரயமாவது தவிர்க்கப்பட்டு எரிபொருள் இறக்குமதி சற்றுக்குறைவதுடன் காற்று மாசுபடுவதும் குறையும்.
நெடுஞ்சாலைகளில் ஃபாஸ்டாக் மூலம் மின்னணு சுங்கவசூல் அமல்படுத்தப்பட்டுள்ள நிலையில், வேகத்தடைகளற்ற நெடுஞ்சாலைகள் பாதுகாப்பான, சொகுசான தடையற்ற பயணத்தை மக்களுக்கு உறுதி செய்யும் என எதிர்பார்க்கப்படுகிறது.